Diari Oficial de la Generalitat Valenciana


Sumari del DOGV 4466, del 25-03-2003 (2003/3320)

RESOLUCIÓ de 5 de març de 2003, del conseller d'Obres Públiques, Urbanisme i Transports, per la qual es corregix l'error material en el Pla Especial de Reforma Interior Corba del Palangre del municipi de Torrevieja (Alacant).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4466

Data del DOGV
:   25-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3320


Data del document
:   05-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Torrevieja
    * pla d'urbanisme

RESOLUCIÓ de 5 de març de 2003, del conseller d'Obres Públiques, Urbanisme i Transports, per la qual es corregix l'error material en el Pla Especial de Reforma Interior Corba del Palangre del municipi de Torrevieja (Alacant). [2003/X3320]
  
Vist l'expedient referit a la correcció d'error en el Pla Especial de Reforma Interior Corba del Palangre del municipi de Torrevieja (Alacant), i de conformitat amb els següents,
  
Antecedents de fet
  
Primer. Amb data 16 de desembre de 1991, la Comissió Territorial d'Urbanisme d'Alacant va aprovar el Pla Especial de Reforma Interior Corba del Palangre.
  
Segon. El ple de l'Ajuntament, en la sessió de 28 de maig de 2002, va acordar corregir l'error material advertit en el Pla Especial de Reforma Interior Corba del Palangre.
  
Tercer. La documentació està integrada per memòria informativa i justificativa de l'error observat i la seua justificació i document de refosa del Pla Especial de Reforma Interior Corba del Palangre.
  
Quart. La Comissió Territorial d'Urbanisme d'Alacant, en la sessió realitzada el dia 26 de novembre de 2002, va acordar informar favorablement sobre la correcció d'error material en el Pla Especial de Reforma Interior Corba del Palangre del municipi de Torrevieja, i supeditar la seua remissió al conseller d'Obres Públiques, Urbanisme i Transports fins que s'esmenaren les observacions assenyalades en este.
  
Cinqué. Que, amb data 7 de febrer de 2003, s'emet informe tècnic en el qual s'indica que es complixen tots els punts del referit acord de la Comissió Territorial d'Urbanisme d'Alacant.
  
Fonaments de dret
  
Primer. La tramitació ha estat d'acord amb el que establix l'article 105.2 de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú.
  
Segon. La documentació està completa, en funció de les característiques del municipi i de l'objecte de la correcció, als efectes del compliment del que preceptua l'article 27 de la LRAU.
  
Tercer. L'objecte de l'expedient, d'acord amb els informes tècnic i jurídic de l'Ajuntament de Torrevieja, és reparar una errada aritmètica comesa en l'instrument de planejament del Pla Especial de Reforma Interior Corba del Palangre que va ser aprovat definitivament per la Comissió Territorial d'Urbanisme d'Alacant en la sessió de 16 de desembre de 1991.
  
D'acord amb el document aprovat les superfícies destinades a vials eren de 3.706 m² i l'edificabilitat de 60.845 m²t; la proposta indica que s'havia d'haver quantificat que la superfície de vials era de 3.004 m² i l'edificabilitat de 68.654'77 m²t, ja que no es van sumar, ni es van reflectir en el quadre resum, els metros quadrats de sostre de la part de l'edifici que només tenia una alçària, tal com apareixia en els plànols.
  
L'edificabilitat es definia mitjançant alineacions obligatòries i nombre de plantes i no amb un índex d'edificabilitat.
  
Quart. L'article 105.2 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, modificada per la Llei 4/1999, de 13 de gener, en avant LRJAP) establix que: ?les administracions públiques podran (...) rectificar en qualsevol moment, d'ofici o a instància dels interessats, les errades materials, de fet o aritmètiques, existents en els seus actes?.
  
D'acord amb el que establix la reiterada jurisprudència del Tribunal Suprem, entre la qual mencionem la Sentència de 3 octubre de 2000 (RJ 2000\7904), la facultat que s'atribuïx a l'administració per a rectificar sense apremis temporals, les errades materials que es continguen en un acte administratiu, perseguix com a finalitat el que un simple error material i ostensible, pervisca o produïsca efectes desorbitats, com suposaria l'aplicació de la llarga formalitat dels procediments de revisió, si bé, clar està, que eixa directa rectificació ha de limitar-se als supòsits en què el propi acte administratiu siga revelador d'una equivocació manifesta i evident per si mateixa, sense afectar la pervivència d'este ?sentències del Tribunal Suprem de 20 de juliol de 1984 (RJ 1984\4248), 27 de febrer de 1990 (RJ 1990\1521) i 21 de setembre de 1998 (RJ 1998\6935), entre altres?.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens sobre l'aprovació de plans especials de municipis de 50.000 o més habitants en què la competència per a l'aprovació definitiva correspon al conseller d'Obres Públiques, Urbanisme i Transports, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/96, de 16 d'abril, del Govern Valencià pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, i de conformitat amb l'Acord de la Comissió Territorial d'Urbanisme d'Alacant, resolc:
  
Corregir l'error material en el Pla Especial de Reforma Interior Corba del Palangre del municipi de Torrevieja (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent a la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.